User:TroelsSolgaard/sandbox

GoKarakter er en af Danmarks største lektiehjælpsvirksomheder, som blev grundlagt d. 1. maj 2014 af Mads Christensen (f. 4. august 1989), der er uddannet multimediedesigner. Senere tiltrådte Mikkel Emil Lindblom (f. d. 8. juni 1993) d. 6. oktober 2014 som partner. Virksomheden er landsdækkende, men primært centreret omkring storbyerne, Aalborg, Aarhus, Odense og København, hvor de tilbyder privat lektiehjælp. Virksomheden har ansat cirka 250 mentorer, som tilbyder privatundervisning i alle fag på både folkeskole- og gymnasieniveau til elever, der ønsker supplerende undervisning i de fag, de har svært ved. GoKarakter er en virksomhed, som derfor tilbyder supplerende undervisning til den i forvejen eksisterende undervisning i folkeskole eller gymnasiet. Eleven tilknyttes en mentor på baggrund af en analyse af elevens individuelle behov og ambitioner. For at blive ansat som mentor hos GoKarakter, skal man igennem en screeningsproces, som udover fremvisningen af gode karakterer i de fag, man ønsker at undervise i, bl.a. også omfatter en pædagogisk test samt ren straffe- og børneattest.

GoKarakter er blot én af mange nye lektiehjælpsvirksomheder, som er etableret i Danmark inden for relativt kort tid, og de er dermed med i en tendens, hvor nye virksomheder går uden om de etablerede uddannelsesinstitutioner og tilbyder privat lektiehjælp direkte rettet mod elevens behov. Et andet tiltag er den nyopstartede lektiehjælpsplatform Zedubra, som i tråd med andre lektiehjælpsvirksomheder tilbyder privatundervisning, men derimod har de en anden deleøkonomisk struktur, som ligner virksomheder som f.eks. AirBnB og Uber, idet Zedubra ikke har noget mellemled i form af en administration. De er derimod en onlineplatform, hvor underviser og elev direkte kan komme i kontakt med hinanden.

Referencer: http://gokarakter.dk http://www.connectdenmark.com/nyheder/ny-online-platform-for-lektiehjaelp-vil-revolutionere-branche/